ส่วนที่ 2

การจัดการและการกำกับดูแลกิจการ

7.  ข้อมูลหลักทรัพย์และผู้ถือหุ้น

    1.  หลักทรัพย์ของบริษัทฯ

  ณ วันที่ 31 ธันวาคม 2556 บริษัท ซันวู้ดอินดัสทรีส์ จำกัด (มหาชน) มีทุนจดทะเบียน จำนวน
  31,293,085 บาท แบ่งเป็นหุ้นสามัญ 31,293,085 หุ้น มูลค่าที่ตราไว้หุ้นละ 1 บาท
  โดยมีทุนชำระแล้ว 31,293,085 บาท

  เมื่อวันที่ 26 ธันวาคม 2556 บริษัทฯ ได้ทำการจดทะเบียนลดมูลค่าหุ้นจาก มูลค่าหุ้นละ 10 บาท
  เป็นมูลค่าหุ้นละ 1 บาท และเมื่อวันที่ 7 มกราคม 2557
  ได้ทำการเพิ่มทุนเพื่อการเข้าร่วมลงทุนของนักลงทุน 2 ราย กล่าวคือ 1) นายชูชาติ ชัยชูเกียรติ
  จำนวน 79,797,367 บาท และ 2) นายสมพงษ์ ปิยะบงการ จำนวน 14,081,888 บาท
  รวมทั้งสิ้นจำนวน 93,879,255 บาท คิดเป็นจำนวนหุ้น 93,879,255 หุ้น มูลค่าหุ้นละ 1 บาท
  ด้วยมูลค่าการลงทุน 100,000,000 บาท หรือคิดเป็นราคาหุ้นละ 1.0652 บาท โดยบริษัทฯ
  ได้รับเงินจากการเพิ่มทุนดังกล่าวครบถ้วนเมื่อวันที่ 24 ธันวาคม 2556
  ภายหลังการดำเนินการเพิ่มทุนดังกล่าว บริษัทฯ มีทุนจดทะเบียนจำนวน 125,172,340 บาท
  แบ่งออกเป็นหุ้นสามัญ 125,172,340 หุ้น มูลค่าหุ้นละ 1 บาท

  เมื่อวันที่ 28 กุมภาพันธ์ 2557 คณะกรรมการบริษัทฯ
  มีมติอนุมัติและนำเสนอให้ที่ประชุมผู้ถือหุ้นพิจารณาให้เพิ่มทุนจดทะเบียนจำนวน 26,325,660 หุ้น
  ในราคาหุ้นละ 1.0652 บาท

  เพื่อใช้เป็นเงินทุนหมุนเวียนของบริษัทฯ ส่งผลให้ภายหลังการเพิ่มทุนจดทะเบียนของบริษัทฯ
  ในครั้งนี้บริษัทฯ จะมีทุนจดทะเบียนเพิ่มจาก 125,172,340 บาท เป็น 151,498,000 บาท
  มูลค่าที่ตราไว้หุ้นละ 1 บาท โดยจัดสรรให้แก่ นายชูชาติ ชัยชูเกียรติ และ นายสมพงษ์
  ปิยะบงการ

2.  ผู้ถือหุ้น

  จำนวนหุ้น และ สัดส่วนกลุ่มผู้ถือหุ้นรายใหญ่ 10 ราย ณ วันที่ 31 ธันวาคม 2556

  ---- --------------------------------------- ------------ ----------------------
       รายชื่อผู้ถือหุ้น                              จำนวนหุ้น      % การถือของจำนวนหุ้นทั้งหมด

  1    บริษัท ซัน แคบิเนท จำกัด                     12,450,448   47.64

  2    ธนาคารกรุงเทพ จำกัด (มหาชน)               2,267,033    8.67

  3    นางทัศนีย์ วยากรณ์วิจิตร                      1,912,700    7.32

  4    นายสันติ วยากรณ์วิจิตร                       1,814,100    6.94

  5    ธนาคารเพื่อการส่งออกและนำเข้าแห่งประเทศไทย   1,484,836    5.68

  6    Hui Nan Co., Ltd.                       700,000      2.68

  7    น.ส. สุวิมล รัตนหิรัญภรณ์                     666,800      2.55

  8    นายพูลศักดิ์ วยากรณ์วิจิตร                     510,000      1.95

  9    นายทวีศักดิ์ วยากรณ์วิจิตร                     500,000      1.91

  10   นายพีระศักดิ์ วยากรณ์วิจิตร                    403,000      1.54
  ---- --------------------------------------- ------------ ----------------------

(3) นโยบายการจ่ายปันผล

-   บริษัทฯ มีนโยบายจ่ายเงินปันผลไม่เกินร้อยละ 50
    ของกำไรสุทธิของงบการเงินเฉพาะกิจการในแต่ละงวดบัญชีหลังจากหักสำรองตามกฎ
    หมายและขาดทุนสะสมยกมาแล้ว (ถ้ามี) ทั้งนี้การจ่ายเงินปันผลดังกล่าว
    จะขึ้นอยู่กับกระแสเงินสด และไม่มีผลกระทบต่อการดำเนินงานตามปกติของบริษัทฯ
    อย่างมีสาระสำคัญ

-   บริษัทย่อย มีนโยบายจ่ายเงินปันผล ไม่เกินร้อยละ 50 ของกำไรสุทธิของงบการเงิน
    เฉพาะกิจการของบริษัทย่อยแต่ละบริษัท ในแต่ละงวดบัญชี
    หลังหักสำรองตามกฎหมายและขาดทุนสะสมยกมาแล้ว (ถ้ามี) ทั้งนี้
    การจ่ายเงินปันผลดังกล่าวจะขึ้นอยู่กับกระแสเงินสดและไม่มีผลกระทบต่อการดำเนินงานตามปกติของบริษัทฯ
    อย่างมีสาระสำคัญ

-   อนึ่งเมื่อเดือนพฤศจิกายน 2552 บริษัทฯได้เข้าสู่กระบวนการการแผนฟื้นฟูกิจการ
    ซึ่งตามแผนฟื้นฟูกิจการกำหนดว่าบริษัทฯจะไม่จ่ายเงินปันผลหรือประโยชน์อื่นใดในทำนองเดียวกันกับเงินปันผลให้แก่ผู้ถือหุ้น
    ในระหว่างที่ศาล ยังไม่มีคำสั่งให้ยกเลิกการ

  ฟื้นฟูกิจการ เว้นแต่ได้รับความเห็นชอบจากคณะกรรมการเจ้าหนี้ / หรือหนี้ที่กำหนด

  ในแผนฟื้นฟูกิจการจะได้รับการชำระครบถ้วนแล้ว

8. โครงสร้างการจัดการ

(1) โครงสร้างการจัดการ :

(1.1) โครงสร้างกรรมการบริษัทฯ

คณะกรรมการของบริษัทฯ ประกอบด้วยคณะกรรมการ 2 ชุด ได้แก่

  - คณะกรรมการบริษัทฯ

  - คณะกรรมการตรวจสอบ

  (1.2) รายชื่อคณะกรรมการบริษัทฯ

  คณะกรรมการบริษัท ณ วันที่ 31 ธันวาคม 2556

  ----- ------------------------------- ---------------------------------------
        รายชื่อ                           ตำแหน่ง

  1     นายสันติ วยากรณ์วิจิตร               ประธานกรรมการ

  2     นายทวีศักดิ์ วยากรณ์วิจิตร             ประธานเจ้าหน้าที่บริหาร

  3     นายสวัสดิ์ รัฐพิทักษ์สันติ               กรรมการอิสระและประธานคณะกรรมการตรวจสอบ

  4     นายเกษม ชำนาญดี                  กรรมการอิสระและกรรมการตรวจสอบ

  5     นายอภิชาติ ศิวโมกษ์                 กรรมการอิสระและกรรมการตรวจสอบ

  6 *   นายเสงี่ยม ศิริพนิชสุธา               กรรมการ

  7 *   นางสาวสุกัญญา สุภายอง              กรรมการ

  8 *   นายไกรลักษณ์ บุญมา                 กรรมการอิสระ

  9 *   นายปรเมษฐ์ จันทนาโกเมษ            กรรมการอิสระ
  ----- ------------------------------- ---------------------------------------

เลขานุการบริษัท คือนางศศิธร อ่าวรุ่งเรือง

หมายเหตุ * กรรมการเข้าใหม่ซึ่งเป็นตัวแทนของนักลงทุนสองท่าน กล่าวคือ นายชูชาติ ชัยชูเกียรติ
และ นายสมพงษ์ ปิยะบงการ ซึ่งได้รับแก้ไขหนังสือบริคณห์สนธิของบริษัทฯ เมื่อวันที่ 7 มกราคม
2557

  ขอบเขตอำนาจหน้าที่ของคณะกรรมการบริษัทฯ

1.  คณะกรรมการบริษัทฯ ต้องปฏิบัติหน้าที่โดยใช้ความรู้ ความสามารถ และประสบการณ์
    ให้เป็นประโยชน์ต่อการดำเนินธุรกิจของบริษัทฯ เพื่อให้เป็นไปตามวัตถุประสงค์ และ
    ข้อบังคับของบริษัทฯ ตลอดจนมติที่ประชุมผู้ถือหุ้นของบริษัทฯ ด้วยความระมัดระวัง
    เพื่อรักษาผลประโยชน์ของบริษัทฯ และรับผิดชอบต่อผู้ถือหุ้น

2.  ทบทวนและให้ความเห็นชอบกับนโยบายและทิศทางการดำเนินงานของบริษัทฯ
    ที่เสนอโดยฝ่ายจัดการผ่านคณะกรรมการบริหาร

3.  กำกับดูแลให้ฝ่ายจัดการดำเนินการตามนโยบายที่กำหนดไว้และแจ้งให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัทฯ
    รายการระหว่างบุคคลที่เกี่ยวโยงกันและอื่นๆ
    ให้พิจารณาโดยเป็นไปตามกฎระเบียบข้อบังคับของสำนักงานกำกับหลักทรัพย์และตลาดหลักทรัพย์และข้อบังคับตลาดหลักทรัพย์
    ทั้งนี้
    หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอกเพื่อให้คำปรึกษาหรือความ
    เห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัทฯ

4.  กำกับให้บริษัทฯ มีระบบการควบคุมภายในและการตรวจสอบภายในที่มีประสิทธิผล

5.  ทบทวนคู่มือการปฏิบัติงานของบริษัทฯเกี่ยวกับจรรยาบรรณ และจริยธรรมทางธุรกิจ
    จริยธรรมของผู้บริหาร และพนักงาน เพื่อใช้เป็นแนวทางปฏิบัติภายในองค์กร

6.  มีอำนาจเลือกตั้งกรรมการจำนวนหนึ่งเป็นกรรมการบริหาร
    พร้อมทั้งมอบอำนาจและกำหนดขอบเขตอำนาจในการอนุมัติและสั่งการให้แก่คณะกรรมการบริหาร

7.  แต่งตั้งคณะกรรมการตรวจสอบ

8.  แต่งตั้ง คณะอนุกรรมการเฉพาะเรื่องความจำเป็นและเหมาะสม

9.  ประเมินผลงานของคณะกรรมการบริษัทฯ ทั้งคณะ

  ทั้งนี้ อำนาจในการดำเนินการดังกล่าวข้างต้น ไม่รวมถึงการดำเนินการเกี่ยวกับรายการ

  ที่เกี่ยวโยงกันและรายการได้มาหรือจำหน่ายไปซึ่งทรัพย์สินที่สำคัญของบริษัทฯจดทะเบียน
  โดยการดำเนินการในเรื่องดังกล่าว ให้เป็นไปตามประกาศตลาดหลักทรัพย์แห่งประเทศไทยเรื่อง
  หลักเกณฑ์ วิธีการ และการเปิดเผยรายการที่เกี่ยวโยงกันของบริษัทจดทะเบียน และเรื่อง
  หลักเกณฑ์ วิธีการ และการเปิด

  เผยเกี่ยวกับการได้มาหรือจำหน่ายไป ซึ่งสินทรัพย์ของบริษัทจดทะเบียน

  (1.2) รายชื่อคณะกรรมการตรวจสอบ

คณะกรรมการตรวจสอบ ณ วันที่ 31 ธันวาคม 2556

  ------- -------------------------- ------------------------------------
  ลำดับที่   รายชื่อ                      ตำแหน่ง

  1       นายสวัสดิ์ รัฐพิทักษ์สันติ          ประธานคณะกรรมการตรวจสอบ

  2       นายเกษม ชำนาญดี             กรรมการตรวจสอบ

  3       นายอภิชาติ ศิวโมกษ์            กรรมการตรวจสอบ
  ------- -------------------------- ------------------------------------

  เลขานุการคณะกรรมการตรวจสอบ คือ นางศศิธร อ่าวรุ่งเรือง

อำนาจและบทบาท และ การปฏิบัติงานของคณะกรรมการตรวจสอบ 11 ข้อ ดังต่อไปนี้ :

1.  สอบทานรายงานทางการเงินของบริษัทฯ ก่อนนำเสนอต่อคณะกรรมการบริษัทฯ

2.  ให้คำแนะนำเกี่ยวกับการแต่งตั้งและกำหนดค่าตอบแทนของผู้สอบบัญชีของบริษัทฯ,
    และผู้ตรวจสอบภายใน

3.  ประสานงานกับฝ่ายตรวจสอบภายในของบริษัทฯ
    เกี่ยวกับวัตถุประสงค์และการวางแผนการตรวจสอบ การรายงานผลการตรวจสอบ
    การประเมินประสิทธิผลของระบบการควบคุมภายใน รวมทั้งปัญหาที่พบระหว่างการตรวจสอบ

4.  ปรึกษาและพิจารณาทบทวนผลการตรวจสอบ และข้อเสนอแนะของผู้สอบบัญชี
    และของฝ่ายตรวจสอบภายใน
    รวมทั้งติดตามการดำเนินงานของฝ่ายจัดการต่อข้อเสนอแนะดังกล่าว
    เพื่อเสนอคณะกรรมการบริษัทฯ ทราบ

5.  ดูแลให้มีการปฏิบัติตามกฎหมาย และข้อกำหนดของหน่วยงานที่กำกับดูแลบริษัทฯ

6.  ดูแลให้มีการบริหารความเสี่ยงที่สำคัญของบริษัทฯ

7.  รายงานการดำเนินงานของคณะกรรมการตรวจสอบทุกครั้งในการประชุมคณะกรรมการบริษัทฯ

8.  คณะกรรมการตรวจสอบต้องมีความเป็นอิสระในการแสดงความคิดเห็น

9.  พิจารณาให้ความเห็นในรายการที่เกี่ยวโยงกัน (Conflict of Interest)ข้อเสนอแนะใดๆ
    ของคณะกรรมการตรวจสอบที่จะเป็นประโยชน์ต่อบริษัทฯ บริษัทฯ ต้องจัดดำเนินการ

  หากไม่สามารถปฏิบัติได้ คณะกรรมการตรวจสอบ
  มีสิทธิ์ที่จะว่าจ้างบุคคลภายนอกเข้ามาดำเนินการได้

  10. หน้าที่อื่นอันเกี่ยวเนื่องกับการปฏิบัติงานของคณะกรรมการตรวจสอบที่อาจกำหนด

  เพิ่มเติมโดยคณะกรรมการบริษัทฯ

  (1.3) การประชุมคณะกรรมการ

  ปี 2556 ได้มีการประชุมคณะกรรมการบริษัทจำนวน 7 ครั้ง โดยมีกรรมการ

  เข้าการเข้าร่วมประชุมครบองค์ประชุม

(1.4) รายชื่อและตำแหน่งผู้บริหาร

  ผู้บริหารของบริษัทฯ ณ วันที่ 31 ธันวาคม 2556

  -------- ----------------------- ---------------------------------------
  ลำดับที่    รายชื่อ                   ตำแหน่ง

  1        นายสันติ วยากรณ์วิจิตร       ประธานกรรมการ

  2        นายทวีศักดิ์ วยากรณ์วิจิตร     ประธานเจ้าหน้าที่บริหาร และผู้บริหารแผน

  3        นางโยษิตา กลางณรงค์       ผู้จัดการฝ่ายบัญชีและการเงิน

  4        น.ส. จินตนา สิทธิ์ประสาท    ผู้จัดการฝ่ายปฏิบัติการ

  5        นางสาลินี ปานมีทรัพย์        ผู้จัดการฝ่ายทรัพยากรบุคคล

  6        นางศศิธร อ่าวรุ่งเรือง       เลขานุการบริษัท
  -------- ----------------------- ---------------------------------------

  (2) การสรรหากรรมการและผู้บริหาร

 

การสรรหากรรมการ

  บริษัทฯ ไม่มีคณะกรรมการสรรหา (Nominating Committee)
  การแต่งตั้งคณะกรรมการของบริษัทฯ เป็นไปตามข้อบังคับของบริษัทฯ
  และเป็นไปตามพระราชบัญญัติ

  มหาชน พ.ศ. 2535 มาตรา 70 และมาตรา 71 อย่างไรก็ตามบริษัทฯ
  ได้กำหนดแนวทางในการแต่งตั้ง

  กรรมการบริษัทฯ ที่มีขึ้นได้ 2 กรณี คือ

  1) กรณีแต่งตั้งกรรมการแทนกรรมการที่ต้องออกตามวาระ หรือแต่งตั้งกรรมการใหม่

  เพิ่มเติมให้ขอมติจากที่ประชุมผู้ถือหุ้นด้วย ผู้ถือหุ้นรายย่อยสามารถใช้สิทธิของตน

  ในการลงมติในที่ประชุมผู้ถือหุ้นในการแต่งตั้งกรรมการ

2)  กรณีแต่งตั้งกรรมการระหว่างวาระ เนื่องจากตำแหน่งว่างลง คณะกรรมการบริษัทฯ

  สามารถพิจารณาลงมติแต่งตั้งผู้ที่มีคุณสมบัติเหมาะสมเพื่อเข้าดำรงตำแหน่งแทน

  ขั้นตอนการเลือกตั้งกรรมการของบริษัทฯ

  ให้กระทำโดยที่ประชุมผู้ถือหุ้นตามหลักเกณฑ์และวิธีการดังต่อไปนี้

1)  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1
    เลือกตั้งบุคคลคนเดียวหรือหลายคนเป็นกรรมการได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่า

  จำนวนกรรมการที่จะพึงมีหรือพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวน

  กรรมการที่จะพึงมีหรือพึงเลือกตั้งในครั้งนี้ให้ผู้เป็นประธานเป็นผู้ออกเสียงชี้ขาด

  การสรรหาผู้บริหาร

  ฝ่ายบริหารเป็นผู้สรรหาผู้บริหารเมื่อมีตำแหน่งว่างลง หรือ เพื่อเพิ่มเติม
  ทั้งนี้เป็นไปตามหลักเกณฑ์และระเบียบข้อบังคับของบริษัทฯ ในกรณีที่เป็นระดับ

  ประธานเจ้าหน้าที่บริหารให้คณะกรรมการบริหารเป็นผู้สรรหาและผู้อนุมัติผลตอบแทน

(3) ค่าตอบแทนกรรมการและผู้บริหาร

(3.1) ค่าตอบแทนกรรมการบริษัท ปี 2556

+------+------------------+---------------------------------+---------+
| ล    | รายชื่อ            | ตำแหน่ง                          | ค่าตอบ   |
| ำดับที่ |                  |                                 | แทน / ปี |
+------+------------------+---------------------------------+---------+
| 1    | นายสันติ           | ประธานกรรมการ                   | -       |
|      | วยากรณ์วิจิตร       |                                 |         |
+------+------------------+---------------------------------+---------+
| 2    | นายทวีศักดิ์         | กรรมการและประธานเจ้าหน้าที่บริหาร    | -       |
|      | วยากรณ์วิจิตร       |                                 |         |
+------+------------------+---------------------------------+---------+
| 3    | นายสวัสดิ์          | กรรมกา                          | 360,000 |
|      | รัฐพิทักษ์สันติ        | รอิสระและประธานคณะกรรมการตรวจสอบ |         |
+------+------------------+---------------------------------+---------+
| 4    | นายเกษม ชำนาญดี   | กรรมการอิสระและกรรมการตรวจสอบ    | 240,000 |
+------+------------------+---------------------------------+---------+
| 5    | นายอภิชาติ ศิวโมกษ์  | กรรมการอิสระและกรรมการตรวจสอบ    | 240,000 |
+------+------------------+---------------------------------+---------+
|      | รวม              |                                 | 840,000 |
+------+------------------+---------------------------------+---------+

  (3.2) ค่าตอบแทนอื่น ที่มิใช่ตัวเงิน

  -- ไม่มี --

9. การกำกับดูแลกิจการ

  นโยบายเกี่ยวกับการกำกับดูแลกิจการ

  คณะกรรมการบริษัทฯ ได้ปฏิบัติตามแนวทางของข้อพึงปฏิบัติที่ดีสำหรับกรรมการบริษัทฯ
  จดทะเบียนตามแนวทางของตลาดหลักทรัพย์แห่งประเทศไทย (Code of best practice of
  directors of listed companies) ในเรื่องต่างๆ เช่น บทบาท หน้าที่
  และความรับผิดชอบของคณะกรรมการ การแต่งตั้งและการดำรงตำแหน่งกรรมการ
  การกำหนดค่าตอบแทนกรรมการ การประชุม

  คณะกรรมการและผู้ถือหุ้น การรายงานข้อมูลทางการเงิน อย่างไรก็ตาม สำหรับด้านที่บริษัทฯ
  ยังปฏิบัติได้ไม่ครบตามข้อพึงปฏิบัติ คือในเรื่องการแต่งตั้งคณะกรรมการเฉพาะเรื่อง
  ปัจจุบันบริษัทฯ มีเฉพาะคณะกรรมการตรวจสอบเท่านั้น บริษัทฯ
  ยังไม่มีการแต่งตั้งคณะกรรมการสรรหา และคณะกรรมการกำหนดค่าตอบแทน

(1) การดูแลเรื่องการใช้ข้อมูลภายใน

  บริษัทฯ ได้ให้แนวทางปฏิบัติตามประกาศของตลาดหลักทรัพย์แห่งประเทศไทย
  แก่ผู้บริหารได้รับทราบในเรื่องการจัดการทำและเปิดเผยรายงานการถือครองหลักทรัพย์ของผู้บริหาร
  คู่สมรส และบุตรที่ยังไม่บรรลุนิติภาวะ ตามมาตรา 59
  แห่งพระราชบัญญัติหลักทรัพย์และตลาดหลักทรัพย์ และ
  ประกาศกรรมการกำกับหลักทรัพย์และตลาดหลักทรัพย์ ที่ สจ 14/2540 ให้ปฏิบัติ
  อย่างเคร่งครัดและบริษัทได้ดูแลเรื่องการใช้ข้อมูลภายในตลอดจนการกำกับดูแลและควบคุมผู้บริหารระดับสูงขององค์กรให้ทำหน้าที่บริหารจัดการให้มีประสิทธิภาพยิ่งขึ้น

  บริษัทฯ
  มีมาตรการกำหนดโทษทางวินัยแก่ผู้บริหารและพนักงานที่กระทำความผิดฝ่าฝืนโดยการใช้ข้อมูลภายในเพื่อประโยชน์ของตนหรือมีความประพฤติที่ส่อไปในทางที่จะทำให้บริษัทฯได้รับความเสียหาย
  บริษัทฯ มีมาตรการเด็ดขาดโดยจะดำเนินการปลดผู้บริหารที่ฝ่าฝืนดังกล่าว

(2) บุคลากร

จำนวนบุคลากรของบริษัทฯ ณ วันที่ 31 ธันวาคม 2556 จำนวน 6 ท่าน โดยมีผู้บริหารดังนี้ :

1.  นายสันติ วยากรณ์วิจิตร ประธานกรรมการ

2.  นายทวีศักดิ์ วยากรณ์วิจิตร ประธานเจ้าหน้าที่บริหาร

3.  นางโยษิตา กลางณรงค์ ผู้จัดการฝ่ายบัญชีและการเงิน

4.  น.ส. จินตนา สิทธิ์ประสาท ผู้จัดการฝ่ายปฏิบัติการ

5.  นางสาลินี ปานมีทรัพย์ ผู้จัดการฝ่ายทรัพยากรบุคคล

6.  นางศศิธร อ่าวรุ่งเรือง เลขานุการบริษัทฯ

  10. ความรับผิดชอบต่อสังคม

  เนื่องจากกลุ่มบริษัทฯเป็นผู้ผลิตเฟอร์นิเจอร์แบบครบวงจรและวัตถุดิบที่ใช้ประกอบด้วย ไม้ สี กาว

  และอื่นๆ ซึ่งวัตถุดิบดังกล่าวสามารถทำลายสิ่งแวดล้อมได้หากขาดการบริหารจัดการที่ดี ดังนั้น

  บริษัทฯ ได้ให้ความสนใจในด้านการรักษาสิ่งแวดล้อมมาโดยตลอดและได้ให้ความร่วมมือกับหน่วย

  งานภาครัฐในการดำเนินการลดผลกระทบต่อสิ่งแวดล้อมโดยให้มีผลกระทบน้อยที่สุดทั้งนี้กลุ่มบริษัท

  ได้ดำเนินการดังนี้

-   เศษไม้จากการผลิตเฟอร์นิเจอร์และไม้บางวีเนียร์จะนำไปเป็นพลังงานเชื้อเพลิงเพื่อสร้างความร้อนให้กับเตาอบไม้ของโรงงานโดยสามารถควบคุมมลภาวะทางอากาศและมลภาวะทางน้ำได้ดีเนื่องจากสภาพการเผาไหม้ของเตาเผาเชื้อเพลิงสมบูรณ์และมีควันน้อย0ขณะเดียวกันในแต่ละโรงงานจะมีระบบกำจัดฝุ่นด้วย
    filter bag เพื่อลดมลภาวะทางอากาศภายในโรงงาน
    โดย0ฝุ่นจะถูกเก็บกักไว้ได้โดยระบบพ่นน้ำดักก่อนถ่ายลงในหลุมขนาดใหญ่ให้ตกตะกอนซึ่งบริษัทฯได้ผ่านการตรวจสอบมาตรฐานจากหน่วยงานของรัฐ
    คือ กรมโรงงาน กรมอุตสาหกรรม ฯลฯ เป็นที่เรียบร้อย

-   สี ทางบริษัทฯได้ใช้วิธีกำจัดละอองสีโดยใช้ระบบห้องพ่นเป็นแบบดักละอองสีด้วยระบบ

  น้ำหมุนเวียนซึ่งเป็นไปตามมาตรฐานสากล

-   กาว กาวที่ใช้ เป็นกาวคุณภาพสูงผ่านการรับรองตามมาตรฐานสากลและผลิตโดยผู้ผลิตที่มี

  ชื่อเสียงของโลกซึ่งปราศจากสารพิษที่ทำลายสิ่งแวดล้อม

-   ฝุ่น ฝุ่นที่เกิดจากการขัดชิ้นงานด้วยกระดาษทราย เครื่องขัด และการตัดเตรียมไม้
    ทางบริษัทฯได้ใช้เครื่องดูดและเก็บฝุ่นแบบถุงกรอง (FILTER BAG) ที่ทันสมัย

  - ผลการปฏิบัติจริงเมื่อเทียบกับข้อกำหนดตามกฎหมาย

  บริษัทฯ สามารถปฏิบัติตามข้อกำหนดของกฎหมายได้อย่างครบถ้วน

-   ข้อพิพาทหรือการถูกฟ้องร้องเกี่ยวกับสิ่งแวดล้อมและแนวทางแก้ไข

  บริษัทฯ ไม่มีข้อพิพาทหรือการถูกร้องเรียนเกี่ยวกับเรื่องสิ่งแวดล้อม

11. การควบคุมภายในและการบริหารจัดการความเสี่ยง

  จากการที่บริษัทฯ เข้าสู่กระบวนการฟื้นฟูกิจการ
  จึงมิได้มีการทำการประเมินประสิทธิภาพความเพียงพอของการควบคุมภายใน อย่างไรก็ดี บริษัทฯ
  ยังคงปฏิบัติตามแนวทางที่คณะกรรมการตรวจสอบได้ให้ความเห็นล่าสุดเมื่อปี 2551

1.  องค์กรและสภาพแวดล้อม

  คณะกรรมการได้มีการกำหนดเป้าหมายในการดำเนินธุรกิจไว้อย่างชัดเจน คือ บริษัทฯ
  มีเป้าหมายที่จะรักษาความเป็นผู้นำทางด้านเฟอร์นิเจอร์ไม้สัก และได้มีการทบทวนอย่างสม่ำเสมอ
  และมีการปรับเปลี่ยนกลยุทธ์ในการดำเนินงานเพื่อให้เข้ากับสถานการณ์ และสภาพแวดล้อม
  บริษัทฯ มีนโยบายในการปฏิบัติต่อคู่ค้าทุกรายเท่าเทียมกัน
  โดยไม่มีการเลือกปฏิบัติกับรายหนึ่งรายใดเป็นพิเศษ
  นโยบายดังกล่าวรับทราบและนำไปปฏิบัติกับคู่ค้าทุกราย แต่ยังมิได้จัดทำเป็นลายลักษณ์อักษร

(1) การประเมินความเสี่ยงและการจัดการความเสี่ยง

  บริษัทฯ ได้มีการประเมินความเสี่ยงในระดับองค์กร ระบุและวิเคราะห์ปัจจัยความเสี่ยง
  กำหนดวิธีการและผู้รับผิดชอบที่จะจัดการความเสี่ยงที่ระบุไว้ และมีการติดตามอย่างสม่ำเสมอ
  แต่ยังไม่มีการจัดทำรายงานการติดตามการปฏิบัติงานเป็นลายลักษณ์อักษร

(2) กิจกรรมควบคุม

  บริษัทฯ กำหนดแนวทางปฏิบัติในด้านการลงทุน กำหนดระเบียบ คำสั่ง
  เพื่อใช้ในการดำเนินการหลักของบริษัทฯ
  และกำหนดอำนาจหน้าที่ปฏิบัติงานและอำนาจอนุมัติไว้อย่างชัดเจนเพื่อให้ผู้บริหารและพนักงานทุกระดับต้องปฏิบัติตามนโยบาย

(3) ระบบสารสนเทศและการสื่อสารข้อมูล

  บริษัทฯ จัดให้มีข้อมูลที่สำคัญต่างๆ สำหรับคณะกรรมการบริษัทและผู้บริหารใช้ประกอบการตัดสินใจ
  มีการบันทึกและสรุปความเห็นของที่ประชุมไว้ในรายงานการประชุมของคณะกรรมการชุดต่างๆ
  บริษัทจัดให้มีสารสนเทศที่เหมาะสม เช่นมี Website ของบริษัท เพื่อให้ผู้ถือหุ้น นักลงทุน
  สามารถได้รับข้อมูลของบริษัทตลอดเวลา มีการสื่อสารข้อมูลภายในบริษัทในรูปแบบต่างๆ
  และสื่อสารให้ข้อมูลกับผู้ถือหุ้น นักลงทุนตามระยะเวลาที่เหมาะสม
  มีการจัดเก็บเอกสารประกอบการบันทึกบัญชีไว้ตามกฎหมายที่กำหนด

12. รายการระหว่างกัน

  อ้างอิงรายการระหว่างกันตามงบการเงินที่ผ่านการตรวจสอบของผู้สอบบัญชีรับอนุญาตของบริษัทฯ
  สำหรับปีสิ้นสุดวันที่ 31 ธันวาคม 2556 ในข้อ 8. รายการกับบุคคลหรือกิจการที่เกี่ยวข้องกัน
  ปรากฏในเอกสารแนบ 2.1 ในเอกสารประกอบการเชิญประชุมสามัญผู้ถือหุ้นประจำปี 2557